SEAFCOคาดปี58กำไรนิวไฮอีกครั้งแนะซื้อเก็งกำไรราคาเป้าหมาย13บ.
บล.ดีบีเอส วิคเคอร์ส ระบุในบทวิเคราะห์วันนี้ (8 เม.ย.58) ว่า บริษัท ซีฟโก้ จำกัด (มหาชน) หรือ SEAFCO บริษัทตั้งเป้ารายได้ปีนี้โต 15% และ DBS คาดการณ์ตรงกับบริษัทว่าปีนี้ยังสามารถทำกำไรสูงสุดใหม่ได้เป็น 287 ล้านบาท เพิ่ม 36% เทียบช่วงเดียวกันของปีก่อนอัตรากำไรขั้นต้นปี 58 เพิ่มจากปีก่อน โดยประมาณการอัตรากำไรขั้นต้นปีนี้ที่ 21.5% ดีกว่าปี 57 ที่ 20.6% เพราะงานในมือมีมาร์จิ้นดี และบริษัทเน้นรับงานที่มีอัตรากำไรสูงในปีนี้
8 เม.ย. 2558

บล.ดีบีเอส วิคเคอร์ส ระบุในบทวิเคราะห์วันนี้ (8 เม.ย.58) ว่า บริษัท ซีฟโก้ จำกัด (มหาชน) หรือ SEAFCO บริษัทตั้งเป้ารายได้ปีนี้โต 15% และ DBS คาดการณ์ตรงกับบริษัทว่าปีนี้ยังสามารถทำกำไรสูงสุดใหม่ได้เป็น 287 ล้านบาท เพิ่ม 36% เทียบช่วงเดียวกันของปีก่อนอัตรากำไรขั้นต้นปี 58 เพิ่มจากปีก่อน โดยประมาณการอัตรากำไรขั้นต้นปีนี้ที่ 21.5% ดีกว่าปี 57 ที่ 20.6% เพราะงานในมือมีมาร์จิ้นดี และบริษัทเน้นรับงานที่มีอัตรากำไรสูงในปีนี้
Backlog ในมือคิดเป็น 48% ของรายได้ปีนี้ งานก่อสร้างในมือ (Backlog) ณ สิ้นปี 57 เป็น 1.04 พันล้านบาท คิดเป็น 48% ของคาดการณ์รายได้ปีนี้ที่ 2.2 พันล้านบาท  ซึ่งเป็นไปตามลักษณะงานก่อสร้างที่บริษัททำ โดยเฉพาะงานฐานรากที่มีอายุงานสั้น  3-6 เดือน ดังนั้นบริษัทจึงพึ่งพิงการประมูลงานระหว่างปี โดยข้อดีของงานฐานราก คือ ได้รับเงินค่าก่อสร้างเร็ว ส่วนการประมูลงานปีนี้พยายามสร้างสมดุลอย่างละ 50% สำหรับงานภาครัฐและเอกชน ส่วนงานต่างประเทศปีนี้วางแผนประมูลงานที่พม่าให้ได้เพิ่มขึ้นเป็น 200 ล้านบาท ด้านการประมูลงานเมื่อปีที่แล้วทำได้ประมาณ 3 พันล้านบาท แสดงว่าปีนี้หากจะให้รายได้เติบโต ต้องประมูลได้เพิ่มขึ้น
สำหรับรายละเอียด Backlog ณ สิ้นปี 57 จากมูลค่าที่ 1.04 พันล้านบาท แบ่งตามประเภทงานได้เป็น 1) งานเสาเข็มเจาะและกำแพงกันดิน 1 พันล้านบาท 2) งานโยธา 1 ล้านบาท และ 3) งานเสาเข็มเจาะที่ต่างประเทศ 39 ล้านบาท แบ่งตามงานภาครัฐและเอกชนเป็น 28%:72% ส่วนหากแบ่งตามรับเฉพาะค่าแรงกับค่าแรง+วัสดุก่อสร้างเป็น 41%:59%
เป็นหนึ่งในบริษัทที่ได้รับประโยชน์จากความคืบหน้าของโครงการลงทุนภาครัฐ เพราะงานฐานรากจะเป็นงานที่มาก่อนงานก่อสร้างบนดินอื่นๆ  ขณะเดียวกันผลประกอบการปี 58 ยังเติบโตสดใส และคาดว่าจะขยายตัวดีต่อเนื่องในปี 59 ด้าน Valuation ยังไม่สูงมาก โดยซื้อขายที่ P/E ปี 58 ที่ 13 เท่า ต่ำกว่ากลุ่มผู้รับเหมาใหญ่ที่มี P/E สูงกว่า 20 เท่า แนะนำซื้อเก็งกำไร โดยหากให้ P/E เป้าหมายที่ 15 เท่า จะได้ราคาเป้าหมาย 13 บาท ซึ่งใกล้เคียงกับค่า Median ของราคาเป้าหมายปี 58 ใน IAA Consensus